Resolució 340/2018, de 21 de novembre
Administració: Ajuntament de Cornellà de Llobregat
Aportacions de l'Ajuntament de Cornellà de Llobregat al Consorci de Normalització Lingüística els anys 2010 a 2017.
L'Ajuntament de Cornellà no ha facilitat a la GAIP l'expedient de la sol·licitud d'accés ni la informació relacionada amb els motius en què justifiqui la seva desatenció, incomplint així el deure de col·laboració amb la GAIP establert a l'article 33.4 RGAIP.
L'article 33.6 RGAIP disposa que "la manca de tramesa de la informació o la no emissió dels informes sol·licitats per la Comissió no impedeix que aquesta continuí la tramitació, sens perjudici de les responsabilitats disciplinàries que resultin procedents".
Amb un retard remarcable, l'Ajuntament ha respost amb un escrit que no revestia la forma de resolució i sense indicació de les vies de recurs, indicant l'enllaç web on consultar la liquidació dels pressupostos anuals.
La comunicació directa de la informació està reconeguda per l'article 34.8 LTAIPBG com a substitutiva de la resolució administrativa per als casos en què s'estimi plenament la sol·licitud, i no altera el termini per resoldre-la, que ha estat àmpliament depassat.
No es pot admetre que una remissió genèrica a la liquidació dels pressupostos del 2010 al 2016, sense cap altra indicació concreta, suposi una atenció i resposta adequada a la petició reclamada, ben precisa, de conèixer les aportacions fetes anualment al CPNL.
Consorci per a la Normalització Lingüística.
Comunicació substitutiva de Resolució.
Lliurament parcial de la informació.
Número d'expedient de la reclamació: 259/2018
Sentit de la Resolució: Estimació parcial i pèrdua parcial de l'objecte
Segons es desprèn dels antecedents, l'Ajuntament de Cornellà no ha facilitat a la GAIP l'expedient de la sol·licitud d'accés ni la informació relacionada amb els motius en què justifiqui la seva desatenció, incomplint així el deure de col·laboració amb la GAIP establert a l'article 33.4 RGAIP.
Aquesta manca de col·laboració amb la GAIP, així com l'incompliment del termini per resoldre les sol·licituds d'accés establert per l'LTAIPBG constitueixen, malauradament, un patró de mala praxi de l'Ajuntament de Cornellà, segons resulta de l'experiència d'aquesta Comissió en la resolució de reclamacions que es plantegen contra ell, i fins i tot un incompliment sancionable de les seves obligacions tipificat a l'article 78.2.i LTAIPBG com a falta greu que és necessari que l'Ajuntament corregeixi de manera imperativa.
Dels antecedents es desprèn que, amb un retard notable, l'Ajuntament va respondre a la persona reclamant amb un escrit que no revestia forma de resolució administrativa ni indicava les vies de recurs, i que es limitava a indicar l'enllaç web on consultar el pressupost liquidat de l'Ajuntament, i que, a tall d'exemple, indicava el programa concret i la pàgina on trobar la informació relativa al 2017.
Aquesta via de comunicació directa de la informació està reconeguda per l'article 34.8 LTAIPBG com a substitutiva de la resolució administrativa per als casos en què s'estimi plenament la sol·licitud, i no altera el termini per resoldre-la, que ha estat àmpliament depassat.
Pel que fa al 2017, la concreció de la resposta de l'Ajuntament, que indicava el programa i la pàgina del document de liquidació dels pressupostos on trobar-ho, permet donar per atesa la sol·licitud i per tant, en aquesta part la reclamació perd el seu objecte.
Però contràriament, no es pot admetre que una remissió genèrica a la liquidació dels pressupostos del 2010 al 2016, sense cap altra indicació concreta, suposi una atenció i resposta adequada a la petició reclamada, ben precisa, de conèixer les aportacions fetes anualment al CPNL.
D'acord amb l'exposat, s'estima la reclamació en relació amb les aportacions anuals fetes per l'Ajuntament de Cornellà al CNL des del 2010 fins al 2016.
Sobre la base dels antecedents i fonaments jurídics exposats, el Ple de la GAIP, en la sessió de 21 de novembre 2018, resol per unanimitat: